Foreldraráð Heilsuleikskólinn Suðurvellir

Mættir eru: Tinna Magnúsdóttir formaður, Petra Ruth Rúnarsdóttir meðstjórnandi, María Hermannsdóttir leikskólastjóri og Ragnhildur Hanna Finnbogadóttir aðstoðarleikskólastjóri sem einnig ritar fundargerð.

1. Starfsreglur foreldraráðs

Farið yfir starfsreglur foreldraráðs. Ákveðið að breyta grein 2 sem verður þá: „Fulltrúar í ráðinu og starfsreglur þess skulu kynnt á heimasíðu leikskólans. Leikskólastjóri skal upplýsa ráðið um hver þau mál sem snert geta starfsemi skólans. Ráðið skal halda fundargerðabók og sjá til þess að fundargerðir séu aðgengilegar á heimasíðu leikskólans.“

Einnig var bætt inn nýrri grein sem er 8.grein sem er svohljóðandi:“ Foreldraráð fjallar ekki um málefni einstakra barna eða starfsmanna.“

1. Skóladagatal lagt fram til kynningar

Farið yfir drög að skóladagatali sem lagt verður fyrir næsta fund fræðslunefndar sveitarfélagsins.

1. Vináttuverkefnið Blær

Innleiðing verkefnisins er í ferli. Hugmyndir komu frá foreldraráði að Blær bangsinn flytti með elstu börnunum í grunnskólann þar sem einnig er verið að vinna með verkefnið.

1. Ársskýrsla leikskólans

Verður kynnt á næsta fundi fræðslunefndar og í framhaldinu birt á heimasíðu leikskólans. Foreldraráð sem og aðrir foreldrar eru hvattir til að lesa skýrsluna.

1. Næsti fundur foreldraráðs

Á næsta fundi verður farið yfir drög að starfsáætlun fyrir skólaárið 2024-2025. Leikskólastjóri mun senda foreldraráði drögin til yfirlestrar fyrir fundinn og ráðið mun leggja fram umsögn sína á fundinum.